ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሕጊ ሸሪዓ መሰረት ናይቲ ሓድሽ ሕጊ ክኸውን ከም ዘለዎ፡ ወተሃደራዊ ባይቶ ሱዳን ገሊጹ 8 ጉንቦት 2019 ምንጪ ስእሊ, AFP ፕሬዚደንት ዑመር ኣል በሺር ካብ ስልጣኑ ካብ ዝወርድ ድሮ ሓደ ወርሒ ገይሩ ከብቅዕ፡ እቲ ንምውራዱ ዝተወልዐ ተቓውሞ ግና፡ ይቕጽል ኣሎ። እቶም ተቓውምቲ ሕጂ`ውን ህዝባዊ መንግስቲ ክቐውም ይጠልቡ ኣለው። እቲ መሰጋገሪ ወተሃደራዊ ባይቶ ብወገኑ ኣቶም ተቓወምቲ ንጉዳይ እስላማዊ ሕጊ ሸሪዓ ብምጉሳዮም ክነቕፎም ይስማዕ። እቲ ወተሃደራዊ ባይቶ ኩሉ ናይ ሱዳን ስርዓተ ሕጊ፡ ኣብ ሸሪዓ ዝተመስረት ኢዩ ይብል። እቲ ኣብ ምንጎ ክልቲኡ ደንበ ዘሎ ዘይምርድዳእ ኣብ ዕጽው መንገዲ ስለዝበጽሐ፡ ከም መፍትሒ፡ እቲ ወተሃደራዊ ባይቶ ኣብ ውሸጢ ዝመጽእ ሽዱሽተ ኣዋርሕ ምርጫ ከካይድ፡ መደባት ከምዘለዎ ገሊጹ ኣሎ። ወተሃደራዊ ባይቶ ሱዳን ሕጊ ሸሪዓ ናይ ግድን መሰረት ናይቲ ሓድሽ ሕጊ ክኸውን ኣለዎ ኢሉ። ናዕቢ ሱዳን ንስደተኛታት ኤርትራን ኢትዮጵያን ይጸልዎም'ዶ?
